হবিগঞ্জ, ২৩ জুন (শীর্ষ নিউজ ডটকম): হবিগঞ্জের নবীগঞ্জে শ্যালককে হত্যার দায়ে দুলাভাইকে যাবজ্জীবন কারাদ- ও ৫ হাজার টাকা জরিমানা অনাদায়ে আরো ১ বছরের কারাদ- প্রদান করা হয়েছে।  আজ বৃহষ্পতিবার জেলা দায়রা জজ মাহবুব উল হক এ রায় প্রদান করেন।  মামলার বিবরণ সূত্রে জানা যায়, উপজেলার কাজমা গ্রামের ফরিদ মিয়ার পুত্র আলমগীর মিয়া (২৫) পার্শ্ববর্তী হরিনগর গ্রামের আবুল হোসেনের কন্যাকে বিয়ে করে। বিয়ের পর উভয় পরিবারের মধ্যে সম্পত্তি নিয়ে বিরোধ দেখা দেয়। এ জের ধরে দুলাভাই আলমগীর ২০০৯ সালের ৯  মার্চ রাত ৮টায় তার শ্যালক শাহেল মিয়াকে (১৮) মোটরসাইকেলে বেড়ানোর কথা বলে বাড়ি থেকে নিয়ে যায়। এরপর মিনাজপুর চারা বিছরার হাওরে শাহেল মিয়ার হাত ও পায়ের রগ কাটে এবং পরে গলা কেটে হত্যা করে। পরদিন আলমগীর নিজেই থানায় গিয়ে ঘটনা স্বীকার করে পুলিশের কাছে আত্মসর্পণ করে। এ ঘটনায় নিহতের বড় ভাই সোহেল মিয়া বাদী হয়ে একটি হত্যা মামলা দায়ের করে। মামলায় আদালত ১৪ জনের সাক্ষী গ্রহণ শেষে আজ এ রায় প্রদান করেন।  রাষ্ট্রপক্ষে মামলা পরিচালনা করেন পাবলিক প্রসিকিউটর এডভোকেট আকবর হোসেন জিতু। আসামি পক্ষে মামলা পরিচালনা করেন এডভোকেট  আবুল খায়ের।  (শীর্ষ নিউজ ডটকম/প্রতিনিধি/সাখা/এএইচ/১৩.৪২ ঘ.)